પાટણમાં દલિત પરિવારના જમીન અધિકારની માગ સાથે આત્મવિલોપન કરનારા સામાજિક કાર્યકર્તા ભાનુ વણકરના પરિવારની તમામ માગણી રાજ્ય સરકારે સ્વીકારી છે. શનિવારે સાંજે પ્રેસ કોન્ફરન્સ યોજી નાયબ મુખ્યપ્રધાન નીતિન પટેલે કહ્યું હતું કે, સરકારે ભાનુ વણકરના પરિવારની તમામ માગણીઓ સ્વીકારી લીધી છે તથા દલિતોની જમીનોના પેન્ડિંગ કેસોની સુનાવણી પણ ટૂંક સમયમાં કરવામાં આવશે. તેમણે આત્મવિલોપન કરનારા ભાનુભાઈના પરિવારજનોને બે તબક્કે કુલ આઠ લાખ આપવાની જાહેરાત કરી છે.